
REPUBLIKA HRVATSKA
SISAČKO-MOSLAVAČKA ŽUPANIJA
O P Ć I N A  S U N J A 
POVJERENSTVO ZA PROVEDBU JAVNOG POZIVA
Tel: 044-833-011, 833-004
Fax: 044-833-468
e-mail: opcina-sunja@sk.htnet.hr

KLASA: 402-01/24-01/08
URBROJ: 2176-17-01-24-2
Sunja, 03.10.2024. 
	
	Na temelju  članka 32. i 33. Zakona o udrugama  (“Narodne novine”, broj 74/14,70/17, 98/19, 151/22), članka 1. i 4. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine“ broj 26/15, 37/21) i članka 3. Odluke o raspisivanju Javnog poziva za dodjelu financijske potpore projektima, programima, manifestacijama i građanskim inicijativama udruga građana iz Proračuna Općine Sunja za 2025. godinu i imenovanju Povjerenstva za provedbu Javnog poziva KLASA: 402-01/24-01/08, URBROJ: 2176-17-01-24-1 od 01.10.2024., Povjerenstvo za provedbu Javnog poziva, dana 03.10.2024. godine, objavljuje

JAVNI POZIV
za dodjelu financijske potpore projektima, programima, manifestacijama i građanskim inicijativama udruga građana iz Proračuna Općine Sunja za 2025. godinu

Pravo prijave projekta/programa imaju Udruge:
· koje su registrirane na području Općine Sunja ili na području općine imaju podružnice odnosno druge ustrojstvene oblike,
· da su registrirane kao udruge, zaklade, ustanove ili druge pravne osobe čija temeljna svrha nije stjecanje dobiti (organizacije civilnoga društva ili neprofitne organizacije) ili organizirani u građansku inicijativu;
· da su prijavitelji (partner/i) uskladili svoje akte sukladno Zakonu o udrugama (“Narodne novine” broj 74/14, 70/17, 98/19, 151/22), te održavali redovite sastanke tijela,
· da svojim programima i svojim djelovanjem promiču vrijednosti ustavnog poretka Republike Hrvatske te provode djelatnosti usmjerene općem/javnom dobru, potrebama zajednice i postizanju održivog razvoja;
· da njihov program/projekt/manifestacija/inicijativa, kod prijave na javni poziv/natječaj Općine Sunja, budu ocijenjeni kao značajni (kvalitetni, inovativni i korisni) za razvoj civilnoga društva i zadovoljenje javnih potreba Općine Sunja. 

Financijske potpore dodjeljuju se za projekte/programe, manifestacije i građanske inicijative iz sljedećih područja:

- promicanje i očuvanje vrijednosti Domovinskog rata,
- promicanje demokratizacije i razvoj civilnog društva,
- pružanje potpore djeci i mladeži,
- provođenje aktivnosti na području međunarodne ili međuregionalne suradnje,
- područje sportskih aktivnosti i rekreacije,
- aktivnosti od značaja za sustav zaštite i spašavanja,
- vjerske zajednice,
- područje kulturno-umjetničkog amaterizma,
- zaštita  i očuvanje kulturne baštine, 
- područje poboljšanja življenja starijih i nemoćnih osoba i osoba s invaliditetom,
- područje zdravstvene, socijalne i humanitarne zaštite,
- odgojno-obrazovno područje, 
- ostale djelatnosti udruga i neprofitnih organizacija društvenih usmjerenja koje svojim aktivnostima promiču opće vrijednosti od interesa za Općinu Sunja.


Prijava na natječaj treba sadržavati ispunjen, potpisan i ovjeren Obrazac za prijavu projekta/programa, manifestacije i građanske inicijative koji se može preuzeti sa službenih internetskih stranica Općine Sunja www.sunja.hr ili osobno u Općini Sunja, Trg kralja Tomislava 3, 44210 Sunja.

Uz ispunjeni obrazac prijava obvezno mora sadržavati:
- Izvadak iz Registra udruga Republike Hrvatske (ne stariji od mjesec dana)
- Presliku Rješenja Ureda državne uprave o upisu / upisu promjena u Registar udruga Republike Hrvatske ili drugi odgovarajući dokaz iz kojeg je vidljivo da je Statut udruge usklađen s odredbama  Zakona o udrugama ("Narodne novine" broj 74/14, 70/17, 98/19, 151/22),
- Izjavu o partnerstvu, ukoliko više udruga zajednički provode projekt,
- Izjavu o nepostojanju dvostrukog financiranja,
- Izvještaj o namjenskom korištenju potpore iz proračuna Općine Sunja za sufinanciranje
  programa javnih potreba (na priloženom obrascu).

Prijava može sadržavati i dodatne priloge: fotodokumentacija, priznanja i sl.

Prijave se dostavljaju poštom ili osobno na adresu:

Općina Sunja
Trg kralja Tomislava 3, 44210 Sunja
s naznakom “Natječaj za dodjelu financijske potpore projektima/programima udruga iz područja _________________ (navesti područje)”. NE OTVARAJ.

Rok za dostavu prijava na Javni poziv je 31. listopad 2024. bez obzira na način dostave.

Nepotpuni i nepravovremeni prijedlozi, kao i prijedlozi koji nisu dostavljeni na propisnom Obrascu neće biti razmatrani.

OPĆINA SUNJA
POVJERENSTVO ZA PROVEDBU JAVNOG POZIVA

